Heimskringla/Ólafs saga Tryggvasonar/36
Eiríkur jarl Hákonarson spyr þessi tíðindi. Hann var þá á Raumaríki. Dró hann þegar lið að sér og fer til Upplanda og svo norður um fjall til Þrándheims á fund Hákonar jarls föður síns.

Þess getur Þórður Kolbeinsson í Eiríksdrápu:

Og sannlega sunnan,
sáust vítt búendr ítrir
stríð, um stála meiða
stórhersögur fóru.
Súðlöngum frá Sveiða
sunnr af dregnum hlunni
vangs á vatn um þrungið
viggmeiðr Dana skeiðum.